Аҭоубашьҭаҵара ацеремониа иалахәын Жәлар реизара ахантәаҩи адепутатцәеи, Аконституциатә ӡбарҭеи Иреиҳаӡоу аӡбарҭеи аӡбаҩцәа, Алхратә комиссиа хада ахаҭарнакцәа, ааԥхьара имоуп Аԥсны иҟоу Аҭакзыԥхықәу, Азинмчра нагӡа змоу Урыстәылатәи Афедерациа ацҳаражәҳәаҩ Алексеи Двинианин.
Аинаугурациа ацеремониаан ҿыц иалху аҳәынҭқарра ахада Аслан Бжьаниа аҭоуба шьҭеиҵеит, уи ашьҭахь ахада инапынҵақәа назыгӡо инапаҿы ииркит аҳәынҭқарратә мчра асимволқәа – агерб зну амҳәырқәа, абираҟ, алабашьа, аҳәа.
Аԥсны ахада иалхрақәа мҩаԥысит хәажәкыра 22 рзы. Алхрақәа рҟны аиааира игеит Аслан Бжьаниа, иара изы иарҭеит 56,5% абжьқәа. Арӡынба иоуит 35,42% бжьы, Ӡаԥшьба – 2,22%, зегьы ирҿагыланы – 1,75%.
Иара убас шәаԥхьар ҟалоит: